**ארמיטה גרוואנד** (פרסית: آرمیتا گراوند) הייתה נערה איראנית בת 17 שנפטרה לאחר שהותקפה על ידי משטרת המוסר באיראן, כשלכאורה לא צייתה לחובת עטיית החיג'אב. גרוואנד הותקפה ברכבת התחתית של טהראן, על ידי שוטרות. בעקבות התקיפה היא שקעה בתרדמת ב-1 באוקטובר 2023. היא טופלה ביחידה לטיפול נמרץ של בית חולים צבאי שם נקבע מוות מוחי ב-22 באוקטובר 2023, ונפטרה ב-28 באוקטובר. שר החץ הגרמני השווה את מותה של גרווארד למותה של מהסא אמיני והגדיר את המקרה כ"בלתי נסבל".

תקרית
-----

ב-1 באוקטובר 2023, ארמיטה גרוואנד נכנסה עם שתי חברות לרכבת התחתית בטהרן. לאחר זמן מה, חברותיה גררו אותה מהרכבת, מחוסרת הכרה, הזעיקו עזרה רפואית, והיא פונתה לבית חולים. עדה טענה שזמן קצר לאחר כניסתה של גרוואנד לקרון הרכבת התחתית נגשו אליה שוטרות ממשטרת המוסר והוכיחו אותה שלא חבשה כיסוי ראש. הוויכוח הפך לאלים, והשוטרות תקופו אותה פיזית. השלטונות טענו כי היא נפלה ואיבדה את ההכרה. הוריה סיפרו שבעיות של לחץ דם הובילו לאיבוד ההכרה.

סרטוני האבטחה שפורסמו לאחר האירוע מראים את שלוש נערות נכנסות לחנות בתחנת הרכבת ומשם ממשיכות לרכבת. אין תיעוד של הנעשה בתוך הקרון. הצילומים הבאים, מראים את אחת החברות יוצאת מהקרון ונראה שמישהי נפלה. לאחר מכן נראית גרוואנד מובלת מהקרון מחוסרת הכרה.

הרשויות האיראניות פרסמו רק צילומים מוגבלים של התקרית. ארגון אמנסטי אינטרנשיונל ניתח את הסרטון וטען שהוא נערך במספר חלקים וכי, בהתבסס על חותמות זמן, יש פער של 3 דקות ו-16 שניות בצילומים.

בעקבות התקרית
-------------

גרוואנד אושפזה בבית חולים צבאי. שם הוצבו שוטרים בכניסה לחדרה ומשפחתה לא הורשתה לבקרה. חברותייה נעצרו לשלושה ימים וגם אמה נעצרה. ב-22 באוקטובר, התקשורת הממלכתית של איראן הודיעה כי גרוואנד אובחנה עם מוות מוחי לאחר שהייתה בתרדמת במשך מספר שבועות. ב-28 באוקטובר הוכרז מותה של גרואנד.

מותה של גרוואנד עורר זעם בקרב איראנים רבים בגלל גילה הצעיר ובגלל מקרים קודמים שבהם מאות נשים סבלו מהתאכזרות ממשטרת המוסר על כך שלא לבשו כיסוי ראש. מותה של גרוואנד, הוביל להשוואה עם מותה של מחסה אמיני, אישה כורדית בת 22 שמתה בנסיבות חשודות ב-16 בספטמבר 2022 בזמן שהייתה במעצר.

קישורים חיצוניים
----------------

ויקישיתוף מדיה וקבצים בנושא **פרשת מותה של ארמיטה גרוואנד** בוויקישיתוף

הערות שוליים
------------

1. ↑  והסוכנויות, ynet (2023-10-04). "בת 16 מאושפזת בתרדמת בטהרן: "הותקפה ברכבת על-ידי משטרת המוסר"". *Ynet*. נבדק ב-2023-11-11.
2. 1 2 3  Willinger, Katharina (4 באוקטובר 2023). "Mädchen im Iran im Koma: Ein neuer Fall Amini?" [Girl in a coma in Iran: A new Amini case?]. *Tagesschau* (בגרמנית). נבדק ב-29 באוקטובר 2023. `{{cite news}}`:  (עזרה)
3. 1 2 3  Daniel Arkin (5 באוקטובר 2023). "An Iranian girl is hospitalized, fueling new outrage at the morality police". *NBCNews.com*. נבדק ב-29 באוקטובר 2023. `{{cite news}}`:  (עזרה)
4. ↑  "Iranian teenager Armita Geravand is 'brain dead': state media". *Reuters*. 22 באוקטובר 2023. נבדק ב-29 באוקטובר 2023. `{{cite news}}`:  (עזרה)
5. ↑  "Iranian teenager Armita Geravand dies after alleged confrontation, IRNA reports". *Reuters*. 28 באוקטובר 2023. נבדק ב-29 באוקטובר 2023. `{{cite news}}`:  (עזרה)
6. ↑  איתמר מרגלית, איראן: נקבע מותה של הנערה שהוכתה על ידי משמרות הצניעות בתחילת החודש, באתר כאן, ‏28 באוקטובר 2023
7. ↑  JON GAMBRELL, Mysterious injury of 16-year-old Iranian girl not wearing a headscarf in Tehran's Metro sparks anger, AP News, ‏2023-10-05 (באנגלית)
8. 1 2  Maziar Motamedi, Teenage Iranian girl Armita Geravand dies weeks after train incident, Al Jazeera, ‏28 Oct 2023 (באנגלית)
9. 1 2  Christopher F. Schuetze, Iranian Teenager Dies Weeks After Mysterious Collapse, ‏Oct. 28, 2023
10. ↑  Hilary Homes, Armita Garawand: Independent investigation into schoolgirl's critical injuries needed amid mounting evidence of a cover up in Iran, Amnesty International Canada, ‏2023-10-06 (באנגלית אמריקאית)
11. ↑  The mother of Armita Geravand has been arrested - NCRI Women Committee, ‏2023-10-05 (באנגלית אמריקאית)
12. ↑  אסף רוזנצוייג, N12 - דיווח: נעצרה אימה של הצעירה שהוכתה קשה באיראן, באתר N12, ‏2023-10-05